دمعة الفرقا
    حسيبك ولي الكون يا بارقٍ لي بان 
تذكرت خد اللي خذا القلب واحتله 
والا يالحمام اللي تجر الغنا بالحان 
مع الورق صوتك جر قلبي على المله 
لي أيام واسلي هاجوسي عن الاشجان 
اداريه وابعد به عن الحزن والذله 
ولكن هجوسي ساطي كنه الشيهان 
ليا كاش عن صقاره الصيد واشتله 
تميمي على بحر الغلا هايم وسرحان 
يواسي غزير الشوق ويجاوب العله 
لك ايام يا جمر الغضا تكوي الاوجان 
على دمعة الفرقا واداريك واهله 
سرقت الكرى من حافة الجفن والاعيان 
سرقته وانا حالي من الوقت منغله 
لي الله ياقلبٍ على الصد والهجران 
تمادى وخلى الروح شفقه ومنسله 
رجاي بكريمٍ جل اسمه عزيز الشان 
يعجل شفا قلبٍ من الهم به خله 
 
عبدالله داود العصيمي 